Berg naturreservat

Berg naturreservat er et område med høyproduktiv barskog i et ravinelandskap under marin grense i Indre Østfold kommune i Viken fylke. Området ligger i tidligere Eidsberg kommune, mellom fylkesvei 124 og fylkesvei 690 og grenser til dyrka mark langs veiene i nordøst og i nordvest.

Jordsmonnet er næringsrikt med sandholdig leire over en berggrunn av kvartsrik gneis. Vegetasjonen domineres av rik lågurtgranskog, med betydelig innslag av osp, bjørk, alm og hassel. På den andre siden av en gårdsvei i sørvest, er det et platå med noe magrere mark. Her er det mer furu og barblandingsskog.

På områder under marin grense med så høy bonitet som her, er det sjelden å finne så lite påvirket vegetasjon. Dette på grunn av skogsdrift og plantefelt. En indikator i så måte er lavarten lungenever som begynner å bli sjelden i områder med aktivt skogbruk, men her i reservatet er den vanlig.

Referanser 

Naturreservater i Indre Østfold
Verneområder opprettet i 1993